“ศบค.” พบบุคลากรการแพทย์ใน กทม. ติด “โควิดเพิ่ม 1 ราย อีก 17 ราย มาจากตปท.
"ศบค." พบบุคลากรการแพทย์ใน กทม. ติด "โควิดเพิ่ม 1 ราย อีก 17 ราย มาจากตปท. ดันยอดป่วยสะสมเพิ่มขึ้นเป็น 4,169 คน
"ศบค." พบบุคลากรการแพทย์ใน กทม. ติด "โควิดเพิ่ม 1 ราย อีก 17 ราย มาจากตปท. ดันยอดป่วยสะสมเพิ่มขึ้นเป็น 4,169 คน
10 ธ.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (10 ธ.ค.63)​ ว่า พบผู้ป่วยยืนยันติดเชื้อรายใหม่เพิ่ม 18 ราย โดยเป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) 17 ราย ประกอบด้วย สวิตเซอร์แลนด์ 4 ราย, เนปาล 1 ราย, สวีเดน 2 ราย, ฟิลิปินส์ 2 ราย, เคนยา 1 ราย, รัสเซีย 1 ราย, อิตาลี 2 ราย, ลิเบีย 1 ราย, สหรัฐอเมริกา 1 ราย และสหราชอาณาจักร 2 ราย ส่วนอีกรายเป็นผู้ติดเชื้อในกรุงเทพฯ เป็นบุคลากรทางการแพทย์ เพศหญิง อายุ 29 ปี
ทั้งนี้ ทำให้จำนวนผู้ป่วยยืนยันสะสมในประเทศ ล่าสุดอยู่ที่ 4,169 ราย แบ่งเป็นผู้ติดเชื้อภายในประเทศ 2,462 ราย และผู้ที่เดินทางมาจากต่างประเทศ 1,707 ราย อยู่ในสถานที่กักักที่รัฐจัดให้ (State Quarantine)​ 1,181 ราย ส่วนผู้ป่วยรักษาหายแล้วเพิ่มอีก 8 ราย รักษาหายแล้วรวมเป็น 3,888 ราย ยังมีผู้ป่วยรักษาตัวอยู่ในโรงพยาบาล 221 ราย ยอดผู้เสียชีวิตสะสมคงที่ 60 ราย
